**210720**

**Құдайды іздеу**

***«Себебі: «Иеміздің атын атап Оған сиынған әркім құтқарылады» деп те жазылған.» (Римд. 10:13)***

Құдайды қалай таба аласыз? Енді, міне, екінші сұрақ. Егер сіздің балаңыз жоғалып қалса, сіз не істейсіз? Сіз бұл баланы іздей бастайсыз. Дұрыс па? Көршілеріңіз бен достарыңыз да балаңыз табылғанша іздейді. Бірақ Құдайды іздеу мен жоғалып қалған баланы іздеу екі бірдей мәселе ме?

Құдайды іздейтіндей Ол жоғалып кетті ме? Немесе дәлірек айтқанда, біз өзіміз адасып, енді Оны табуымыз керек пе? Ишая пайғамбар былай деп жазды: «Барлығымыз адасқан қойлардай тентіреп, өз бетімізбен жүрдік. Ал Жаратқан Ие бәріміздің күнәларымызды Қызметшісінің мойнына артты.» (Ишая 53:6).

Пауыл әлемге айып тағып: «Бірде-бір әділ кісі жоқ, ақылды ешкім де жоқ, Құдайға бет бұратын да жоқ. Бәрі тайып кетті теріс жолға, әбден бұзылып кетті бірігіп барлығы да. Жақсылық жасаушы ешкім жоқ, тіпті бір жан да.» - деген еді. (Римдіктерге 3: 10-12).

Шынында, Құдай жоғалған жоқ; біз жоғалып қалдық! Біз өз таңдауымыз бен іс -әрекетіміз арқылы мейірімді Әкемізден алыстап кеттік. Біз енді үйге қайтуымыз керек. Жарайды, біз Құдайды табуымыз керек екенін мойындаймыз. Бірақ мұны қалай істеуге болады?

Шынын айтқанда, мәселе көпшілік ойлағандай қиын емес. Шындығында, адамдардың көпшілігі жөндеп іздемейді де. Полиция ұрыларды іздегендей, бізде Оны солай іздейміз. Әрине, адамдар Құдайды іздеуге тырысатын кездер болады; бірақ олар дұрыс емес жерлерде іздейді. Негізінде, сенім – бұл, Оның жаратылысы, Оның балалары ретінде, біздің Жаратушымызбен бірге болуға деген ұмтылысымыз.

Ертеде Еремия былай деп жазды: «Себебі Жаратқан Ие былай деп уәде береді: — Сендер Бабылда жетпіс жыл болғаннан кейін Мен сендерді қамқорлауға келіп, өздеріңді осы жерге қайтып әкелемін деген ізгі уәдемді орындаймын. Өйткені сендерге деген ниетім Өзіме аян: сендерге қасірет емес, амандық пен тыныштық бұйырып, болашақ пен үміт сыйлайтын ниетім бар, — деп нық айтады Жаратқан Ие. — Сол кезде Маған сиынып шақырасыңдар, алдыма келіп дұға етесіңдер, ал Мен сендерге құлақ асамын. Егер де Маған шын жүректен бет бұрып сиынып Мені іздесеңдер, табасыңдар ” (Еремия 29: 10-13). Құдайдың жер аударылған балаларына айтылған бұл сөздер Құдайды тапқысы келетін адамға да қатысты.